EMILE DURKHEIM

ΚΑΝΟΝΕΣ ΠΑΡΑΤΗΡΗΣΗΣ ΤΩΝ ΚΟΙΝΩΝΙΚΩΝ ΦΑΙΝΟΜΕΝΩΝ (1894)

I

Τη στιγμή που μια νέα τάξη φαινομένων γίνεται αντικείμενο επιστήμης, τα φαινόμενα αναπαρίστανται ήδη στο πνεύμα όχι μόνο με αισθητές εικόνες αλλά και με ένα είδος ακατέργαστων εννοιών. Ο στοχασμός προηγείται της επιστήμης, η οποία απλώς τον χρησιμοποιεί πιο μεθοδικά. Ο άνθρωπος ζώντας ανάμεσα σε πράγματα έχει την ανάγκη να διαμορφώσει ιδέες για αυτά, και με βάση αυτές τις ιδέες ρυθμίζει την συμπεριφορά του. Οι ιδέες αυτές είναι πιο προσιτές από τις αντίστοιχες πραγματικότητες και έχουμε τη φυσική τάση να προσδίδουμε υπόσταση σε αυτές, με συνέπεια να τις εκλαμβάναμε σαν το ίδιο το υλικό των στοχασμών μας. Ασχολούμαστε με τις ιδέες και δεν παρατηρούμε τα πράγματα. Τα γεγονότα παρεμβαίνουν δευτερευόντως σαν επιβεβαιωτικές αποδείξεις και δεν αποτελούν επιστημονικά αντικείμενα. Αντί για επιστήμη των πραγματικοτήτων κάνουμε ιδεολογική ανάλυση.

Αυτή η μέθοδος δεν μπορεί να παράγει αντικειμενικά αποτελέσματα, καθώς οι ιδέες δεν αποτελούν νόμιμα υποκατάστατα των πραγμάτων. Είναι απλως προϊόντα της κοινής εμπειρίας που έχουν σκοπό να εναρμονίσουν τις πράξεις μας με τον κόσμο που μας περιβάλει. Μια ιδέα δεν είναι αναγκαίο να εκφράζει πιστά τη φύση ενός πράγματος, αρκεί να εκφράζει το κατά πόσο είναι ωφέλιμο ή επιζήμιο το συγκεκριμένο πράγμα. Αυτές οι ιδέες λειτουργούν σαν ένα πέπλο ανάμεσα σε εμάς και τα πράγματα. Αυτές οι ιδέες είναι οι notiones vulgares ή praenotiones.

Μια τέτοια επιστήμη, βασισμένη σε αυτές τις προϊδεάσεις, δεν είναι απλώς ατελής, αλλά στερείται το υλικό από το οποίο τροφοδοτείται: με την γέννηση της εξαφανίζεται ή μεταμορφώνεται σε τέχνη.

Τα κοινωνικά πράγματα είναι προϊόντα της ανθρώπινης δραστηριότητας, είναι η πραγμάτωση εμφύτων ή μη ιδεών που φέρουμε μέσα μας, και η εφαρμογή τους στις διαφορές περιστάσεις των ανθρώπινων σχέσεων. Κατά συνέπεια τα γεγονότα που αποτελούν το ιδιαίτερο υλικό της κοινωνιολογίας, έχουν υπόσταση μέσα στις ιδέες. Αυτές οι προϊδεάσεις μέσα μας αποκτούν με την επανάληψη, ένα είδος επιρροής και κύρους και αισθανόμαστε να μας αντιστέκονται όταν προσπαθούμε να τις αποτινάξουμε.

Τα κοινωνικά φαινόμενα είναι πράγματα, και είναι τα μόνα δεδομένα που διαθέτει ο κοινωνιολόγος. Το να πραγματευόμαστε τα γεγονότα σαν πράγματα σημαίνει ότι τα πραγματευόμαστε με την ιδιότητα των δεδομένων, τα οποία αποτελούν το σημείο εκκίνησης της επιστήμης. Ακόμη κι αν θεωρήσουμε ότι η κοινωνική ζωή είναι η ανάπτυξη κάποιων ιδεών, αυτές οι ιδέες δεν προσφέρονται άμεσα. Μπορούμε να τις προσεγγίσουμε μόνο μέσα από τη φαινομενική πραγματικότητα που τις εκφράζει.

Τα κοινωνικά φαινόμενα πρέπει να αντιμετωπίζονται ανεξάρτητα από τα υποκείμενα που τα αναπαριστούν, και πρέπει να τα μελετάμε από εξωτερική σκοπιά, ως εξωτερικά πράγματα γιατί με αυτή την ιδιότητα μας παρουσιάζονται. Αν αυτή η εσωτερικότητα είναι φαινομενική , καθώς προχωρήσει η επιστήμη, θα δούμε το εξωτερικό στοιχειό να μεταβάλλεται σε εσωτερικό. Οφείλουμε να πραγματευτούμε τα κοινωνικά φαινόμενα σα να διέθεταν εξ αρχής τα ουσιώδη χαρακτηριστικά του πράγματος. Αυτός ο κανόνας εφαρμόζεται σε όλη την κοινωνική πραγματικότητα. Η φύση αυτής της αντικειμενικότητας δεν είναι απατηλή. Αναγνωρίζουμε ένα πράγμα από το γεγονός ότι δεν μπορεί να τροποποιηθεί με μια απλή επιταγή της βούλησης. Αυτό όμως δεν σημαίνει ότι δεν αντιστέκεται σε κάθε προσπάθεια τροποποίησης. Τα κοινωνικά γεγονότα όχι μόνο δεν αποτελούν προϊόντα βούλησης, αλλά την καθορίζουν από τα έξω. Θεωρώντας ότι τα κοινωνικά γεγονότα είναι πράγματα, προσαρμοζόμαστε εμείς στην φύση τους.

II

Για να εξασφαλίσουμε την πρακτική εφαρμογή της παραπάνω αληθείας πρέπει να υποβληθούμε σε μια αυστηρή πειθαρχία, με κύριους κανόνες τους έξης:

1ος πρέπει να παραμερίσουμε συστηματικά όλες τις προϊδεάσεις. Αυτό αποτελεί τη βάση κάθε επιστημονικής μεθόδου. Ο κοινωνιολόγος πρέπει να απαγορεύσει στον εαυτό του την λήψη αποφάσεων που σχηματιστήκαν έξω από την επιστήμη, τις ψεύτικες βεβαιότητες που επικρατούν στο πνεύμα του κοινού ανθρώπου και τις εμπειρικές κατηγορίες. Το συναίσθημα συχνά καθίστα δύσκολη αυτή την απελευθέρωση. Παθιαζόμαστε με τις θρησκευτικές, πολιτικές και ηθικές μας πεποιθήσεις και αυτό το στοιχειό μεταδίδεται στον τρόπο που τις εξηγούμε και τις αναλύουμε. Τα συναισθήματα με αντικείμενο τα κοινωνικά πράγματα δεν διαφέρουν από τα αλλά συναισθήματα, καθώς έχουν την ίδια προέλευση: όλα διαμορφώνονται ιστορικά, είναι προϊόντα μιας συγκεχυμένης και ανοργάνωτης ανθρώπινης εμπειρίας. Το συναίσθημα αποτελεί αντικείμενο της επιστήμης και όχι κριτήριο επιστημονικής αληθείας.

2ος κάθε επιστημονική έρευνα αναφέρεται σε μια ορισμένη ομάδα φαινομένων που ανταποκρίνονται στον ίδιο ορισμό. Το πρώτο βήμα του κοινωνιολογου οφείλει να είναι ο ορισμός των πραγμάτων τα οποία εξετάζει και να τα γνωρίσει καλά. Αυτή είναι η πρώτη και η πλέον απαραίτητη προϋπόθεση κάθε απόδειξης και κάθε επαλήθευσης. Μια θεωρία δεν μπορεί να ελέγχθει, πάρα μόνο όταν γνωρίζουμε τα γεγονότα στα οποία αναφέρεται. Με τον αρχικό ορισμό συγκροτείται το αντικείμενο της επιστήμης.

Ο κοινωνιολόγος πρέπει να εκφράζει τα φαινόμενα σε συνάρτηση με τις σύμφυτες ιδιότητες τους και όχι με κάποια ιδέα του πνεύματος. Ο ορισμός πρέπει να χαρακτηρίζει ένα αναπόσπαστο στοιχειό της φύσης του αντικείμενου και όχι την αναλογία του με μια ιδεατή αντίληψη. Επίσης ο ορισμός πρέπει να συμπεριλαμβάνει αδιακρίτως όλα τα φαινόμενα που παρουσιάζουν τα ίδια χαρακτηριστικά. Προκύπτει λοιπόν ο ακόλουθος κανόνας:

ΚΑΝΟΝΑΣ: αντικείμενο ερευνάς δεν είναι πάρα μια ομάδα φαινομένων που έχουν καθοριστεί εκ των πρότερων σύμφωνα με ορισμένα κοινά χαρακτηριστικά και περιλαμβάνονται στην ίδια έρευνα όλα όσα ανταποκρίνονται στον ορισμό αυτό.

Συνεπώς ο κοινωνιολόγος καταπιάνεται με την πραγματικότητα, γιατί ο τρόπος κατάταξης των γεγονότων εξαρτάται μόνο από τη φύση των πραγμάτων. Με αυτό τον τρόπο τα κριτήρια κατάταξης μπορούν να αναγνωριστούν και να ελέγχθουν από τους άλλους.

Σκοπός είναι να συγκροτήσουμε εκ του μηδενός καινούργιες έννοιες, που να καλύπτουν τις ανάγκες της επιστήμης, και που να εκφράζονται με την βοήθεια μιας ειδικής ορολογίας. Η κοινή αντίληψη χρησιμεύει στον επιστήμονα ως ένδειξη: του υποδεικνύει χονδρικά σε ποια κατεύθυνση να αναζητήσει τα φαινόμενα.

Ωστόσο ο κανόνας που τοποθετείται στην αρχή της επιστήμης, δεν θα μπορούσε να εκφράζεται ως η ουσία της πραγματικότητας, αλλά δημιουργεί μόνο τις προϋποθέσεις για να φτάσουμε σε αυτή αργότερα. Μοναδική αποστολή του ορισμού, είναι να μας φέρει σε επαφή με τα πράγματα. Ο κανόνας αναφέρεται στις εξωτερικές ιδιότητες των πραγμάτων, δεν τα εξηγεί, προσφέρει το πρώτο αναγκαίο στήριγμα για τις εξηγήσεις μας. Οι εξωτερικές ιδιότητες των πραγμάτων δεν είναι ευκαιριακές, αλλά αντιθέτως συνδέονται με τις βασικές ιδιότητες των πραγμάτων, και δείχνουν στον ερευνητή την πορεία που πρέπει να επακολουθήσει.

Η επιστήμη για να είναι αντικειμενική οφείλει να ξεκινά όχι από τις έννοιες, αλλά από την αίσθηση που είναι η πρώτη απαραίτητη υλη όλων των εννοιών. Το σημείο εκκίνησης της επιστήμης ή της θεωρητικής γνώσης είναι το ίδιο με αυτό της κοινής πρακτικής γνώσης. Οι διαφορές ανάμεσα στα δυο προκύπτουν από την διαφορετική επεξεργασία της ύλης.

3ος Η αίσθηση είναι εύκολα υποκειμενική. Οι εξωτερικές ιδιότητες με βάση τις όποιες ορίζει ο κοινωνιολόγος το αντικείμενο των ερευνών του πρέπει να είναι όσο το δυνατών πιο αντικειμενικές. Μπορεί να τεθεί η αρχή ότι τα κοινωνικά γεγονότα έχουν τη δυνατότητα να αναπαρασταθούν τόσο αντικειμενικά όσο πληρεστέρα είναι διαχωρισμένα από τα ατομικά γεγονότα που τα εκφράζουν. Όσο σταθερότερο θα είναι το αντικείμενο, τόσο αντικειμενικότερη θα είναι η μια αίσθηση. Προϋπόθεση αντικειμενικότητας αποτελεί η ύπαρξη ενός σταθερού και αναλλοίωτου σημείου αναφοράς, στο οποίο μπορεί να αναφέρεται η παράσταση, και που θα εξαλείφει κάθε μεταβλητότητα. Η κοινωνική ζωή συνίσταται σε ελευθέρα ρεύματα που μετασχηματίζονται συνεχώς και το βλέμμα του παρατηρητή δεν κατορθώνει να σταθεροποιηθεί. Η κοινωνική πραγματικότητα δεν μπορεί να μελετηθεί από αυτή τη πλευρά. Η κοινωνική ζωή ωστόσο παρουσιάζει την εξής ιδιαιτερότητα: χωρίς να παψει να είναι η ίδια, μπορεί να αποκρυσταλλωθεί, οι συλλογικές συνήθειες εκφράζονται με καθορισμένες μορφές π.χ. νομικούς και ηθικούς κανόνες, κοινωνικές συμβάσεις κτλ. Αυτές οι μορφές συνιστούν ένα σταθερό αντικείμενο στον παρατηρητή , που δεν επιτρέπει υποκειμενικές εντυπωσεις και προσωπικες παρατηρησεις. Η κοινωνική ζωή μπορεί να μελετηθεί μέσα από αυτές τις πρακτικές. Διερευνοντας λοιπόν ο κοινωνιολόγος τα κοινωνικά γεγονότα, οφείλει να τα εξετάζει αποκομενα από τις ατομικές τους εκδηλωσεις.

Ο κοινωνιολόγος πρέπει να πρέπει να πλησιάσει τον κοινωνικό χώρο από τις πλευρές που προσφέρονται περισσότερο για επιστημονική διερεύνηση, μόνο έτσι θα μπορέσει να προωθήσει την έρευνα με διαδοχικές προσεγγίσεις.